**Toisen kotimainen kielen kokeen rakenne (ONL) Baccalaureate**

|  |  |  |  |  |  |  |
| --- | --- | --- | --- | --- | --- | --- |
| **Tehtävä** | **Osa-alueet** | **Painotus** **%** | **Oppimisen tavoitteet****Opiskelija…** | **Kysymys** | **Arviointi** **Arviointitaulukko** | **Painotus****pistein** |
| **Osa 1****Luetun ymmärtäminen** | Lukeminen | 20% | ymmärtää lukemiaan tekstejä erilaisista aiheista, joita kirjoittajat käsittelevät omasta näkökulmastaan käyttää laajaa sanastovarastoa, joka sisältää myös abstrakteja käsitteitä  |  | Koekohtaisen arviointiohjeen vastaukset | 7 |
| Analyysi | 30% |  | Koekohtaisen arviointiohjeen vastaukset  | 9 |
| Tulkinta | 23% |  | Koekohtaisen arviointiohjeen vastaukset | 6 |
| Soveltaminen | 27% | käyttää vaativia kielioppirakenteita  |  | Koekohtaisen arviointiohjeen vastaukset | 8 |
| **Osa 1 yhteensä** |  | **100%** |  |  |  | **30** |
| **Osa 2****Tekstin ymmärtäminen ja analyysi** | Sisältö | 40 % | kirjoittaa yleisistä aiheista täsmällisiä näkökulman tai vaikutelman ilmaisevia tekstejä, kuten esseitä, raportteja, kirjeitä ja blogejakäyttää laajaa sanastovarastoa, joka sisältää myös abstrakteja käsitteitä käyttää myös vaativia kielellisiä rakenteita  |  | Koekohtainen arviointitaulukko | 12 |
| Argumentointi ja kriittinen ajattelu | 40% |  | Koekohtainen arviointitaulukko | 12 |
|  | Kielitaito ja tarkkuus ja laajuus ja tarkkuus | 20**%** |  | Koekohtainen arviointitaulukko | 6 |
| **Osa 2 yhteensä** |  | **100%** |  |  |  | **30** |
| **Osa 3****Kirjallinen tuottaminen (kirjallisuus)** | Tekstin tulkinta | 30% | tuntee suomenkielistä kulttuuria ja eri tekstilajeja ymmärtää ja analysoi eri kirjallisuuden lajeja, kuten proosaa ja runoutta.tuntee kielen eri rekisterien käytön erilaisissa tilanteissa |  | Koekohtainen arviointitaulukko | 12 |
| Argumentointi ja kriittinen ajattelu | 40% | 16 |
| Kielitaito ja tarkkuus  | 30% | 12 |
|  |  |  |
| **Osa 3 yhteensä** |  | **100%** |  |  |  | **40** |
| **YHTEENSÄ** |  |  |  |  |  | **100** |

|  |  |  |  |  |  |  |
| --- | --- | --- | --- | --- | --- | --- |
| **ERINOMAINEN** | **ERITTÄIN HYVÄ** | **HYVÄ** | **TYYDYTTÄVÄ** | **VÄLTTÄVÄ** | **HEIKKO** |  **Erittäin Heikko** |
| **100-90** | **89-80** | **79-70** | **69-60** | **59-50** | **49-21** | **20-0** |

**Mallikokeen rakenne ONL FINNISH Baccalaureate**

|  |  |  |  |  |  |  |
| --- | --- | --- | --- | --- | --- | --- |
| **Tehtävä** | **Osa-alueet** | **Painotus** **%** | **Oppimisen tavoitteet****Opiskelija…** | **Kysymys** | **Arviointi** **Arviointitaulukko** | **Painotus****pistein** |
| **Osa 1****Luetun ymmärtäminen** | Lukeminen | 20% | ymmärtää lukemiaan tekstejä erilaisista aiheista, joita kirjoittajat käsittelevät omasta näkökulmastaan käyttää laajaa sanastovarastoa, joka sisältää myös abstrakteja käsitteitä  | Osa 1Kysymys 1 a-c | Koekohtaisen arviointiohjeen vastaukset | 6 |
| Analyysi | 30% | Osa 1Kysymys 2 a-c | Koekohtaisen arviointiohjeen vastaukset  | 10 |
| Tulkinta | 23% | Osa 1Kysymys 3 | Koekohtaisen arviointiohjeen vastaukset | 10 |
| Soveltaminen | 27% | käyttää vaativia kielioppirakenteita  | Osa 1 Kysymys 4 | Koekohtaisen arviointiohjeen vastaukset | 4 |
| **Osa 1 yhteensä** |  | **100%** |  |  |  | **30** |
| **Osa 2****Tekstin ymmärtäminen ja analyysi** | Sisältö | 40 % | kirjoittaa yleisistä aiheista täsmällisiä näkökulman tai vaikutelman ilmaisevia tekstejä, kuten esseitä, raportteja, kirjeitä ja blogejakäyttää laajaa sanastovarastoa, joka sisältää myös abstrakteja käsitteitä käyttää myös vaativia kielellisiä rakenteita  | Osa 2 | Koekohtainen arviointitaulukko | 12 |
| Argumentointi ja kriittinen ajattelu | 40% |  | Koekohtainen arviointitaulukko | 12 |
|  | Kielitaito ja tarkkuus ja laajuus ja tarkkuus | 20**%** |  | Koekohtainen arviointitaulukko | 6 |
| **Osa 2 yhteensä** |  | **100%** |  |  |  | **30** |
| **Osa 3****Kirjallinen tuottaminen (kirjallisuus)** | Tekstin tulkinta | 30% | tuntee suomenkielistä kulttuuria ja eri tekstilajeja ymmärtää ja analysoi eri kirjallisuuden lajeja, kuten proosaa ja runoutta.tuntee kielen eri rekisterien käytön erilaisissa tilanteissa | Osa 3 | Koekohtainen arviointitaulukko | 12 |
| Argumentointi ja kriittinen ajattelu | 40% | 16 |
| Kielitaito ja tarkkuus  | 30% | 12 |
|  |  |  |
| **Osa 3 yhteensä** |  | **100%** |  |  |  | **40** |
| **YHTEENSÄ** |  |  |  |  |  | **100** |

|  |  |  |  |  |  |  |
| --- | --- | --- | --- | --- | --- | --- |
| **Erinomainen** | **Erittäin hyvä** | **Hyvä** | **tyydyttävä** | **välttävä** | **heikko** | **hyvin heikko** |
| **100-90** | **89-80** | **79-70** | **69-60** | **59-50** | **49-21** | **20-0** |

**SUOMI TOISENA KOTIMAISENA KIELENÄ**

**MALLIKOE**

**PÄIVÄMÄÄRÄ :** PVM kesäkuuta 20XX

**KOKEEN KESTO : 3 tuntia (180 minuuttia)**

**SALLITUT APUVÄLINEET : Mitään apuvälineitä ei sallita**

**ERITYISTÄ HUOMIOITAVAA : Vastaa kaikkiin kysymyksiin.**

**Minna Canthista se alkoi - 175 vuotta sitten syntynyt kirjailija ja vaikuttaja oli kuin luonnonvoima**

Minna Canthinsyntymästä tuli vuonna 2019 kuluneeksi 175 vuotta. 19. maaliskuuta vietettävä Canthin päivä on myös tasa-arvon päivä. Minna Canth oli merkkihenkilöistä ensimmäinen nainen, jonka kunniaksi Suomessa liputetaan. Canth on muistettu nimikkoseuralla ja patsailla, ja hänen mukaansa on nimetty rakennuksia ja katuja.

Minna Canth syntyi vuonna 1844 Tampereella ja sai kasteessa nimen Ulrika Wilhelmiina Johnson. Kuopiossa Canth jatkoi jo Tampereella ruotsinkielisessä työläislasten Finlaysonin tehtaankoulussa alkanutta koulunkäyntiä. Canth halusi jatkaa koulunkäyntiä, ja hän oli päättänyt lähteä Jyväskylään, vaikka salaa, jos vanhemmat eivät antaisi lupaa. Sellainen kuitenkin annettiin. Vuonna 1863 hän pääsi ensimmäisten naisopiskelijoiden joukossa opiskelemaan kansakoulunopettajaksi juuri perustettuun Jyväskylän seminaariin. Opiskelu keskeytyi yhden lukuvuoden jälkeen. Tuolloin Minna meni naimisiin seminaarin luonnontieteen opettajan Johan Ferdinand Canthin kanssa. Perheeseen syntyi Jyväskylässä seitsemän lasta. Aviomies kuoli 1879 ja seuraavan vuoden alussa Minna muutti takaisin Kuopioon. Minna Canth kuoli toukokuun 12. päivänä, Snellmanin päivänä, vuonna 1897 vain 53-vuotiaana sydänkohtaukseen.

Minna Canth syntyi suomenkieliseen kotiin. Kotikieli oli suomi, mutta ajan tavan mukaan hänen koulukielensä oli ruotsi. Nuoruudenystäviensä kanssa hän kävi kirjeenvaihtoa ruotsiksi. Kirjallisiin teksteihinsä hän myöhemmin sijoitti myös joskus ruotsinkielisiä sanoja ja sanontoja.

**Yhteiskunnallinen vaikuttaja**

Minna Canthia voisi kuvata luonnonvoimaksi. Hänen elämänsä näyttää jälkeenpäinkin katsottuna mahdottomalta. Hän oli suuren perheen yksinhuoltaja sekä kirjailija, journalisti että kauppias – aikana, jolloin mitään näistä ammateista ei pidetty naiselle mahdollisena. Canth oli aikansa uranuurtaja, joka kaatoi yhteiskunnan raja-aitoja sekä sanoillaan että teoillaan. Minna Canth toimi samaan aikaan sekä talouden että kulttuurin kentillä. Hän keräsi ajatteluunsa vaikutteita Suomen rajojen ulkopuolelta ja oli merkittävä valtakunnallinen keskustelija, mutta vietti elämänsä Helsingin ulkopuolisessa Suomessa.

Canth rikkoi naiselle asetettuja rajoja monin tavoin. Taloudellinen menestys takasi hänelle naisena miehestä riippumattoman aseman, ja vuonna 1895 hänet valittiin ensimmäisenä naisena äänivaltaiseksi edustajaksi yleisessä kauppiaskokouksessa. Canth ei pelännyt puuttua yhteiskunnallisten vallankäyttäjien tekopyhyyteen ja syrjiviin asenteisiin.

**Minnan salonki**

Kun Minna Canth muutti takaisin Kuopioon, hän ryhtyi monenlaisiin toimiin naisasiain saralla. Hän esimerkiksi osallistui aktiivisesti tytöille tarkoitetun lyseon varainkeruuseen. Kuopiossa Canthin ympärille kokoontui kirjallisuudesta kiinnostuneita ihmisiä, ja Canthin Kanttilaksi kutsuttuun taloon syntyi Minnan salonki. Siellä vieraili monia myöhemmin tunnettuja kirjailijoita ja kulttuurivaikuttajia kuten Juhani Aho, Venny Soldan, Jean Sibelius ja Akseli Gallén-Kallela. Kaukaisimmat vieraat tulivat ulkomailta asti. Salongin ilmapiiri oli vapaamielinen, suorastaan siinä määrin, että monet paheksuivat sitä. Paheksuntaan epäilemättä vaikutti se, että Minnan salongissa puhuttiin uusista kirjallisista ja aatteellisista virtauksista, kuten naisasialiikkeestä ja darwinismista. Uudet ajatukset antoivat kuitenkin inspiraatiota kirjailijoille, ja Canth itsekin hyötyi vuorovaikutuksesta nuoremman polven edustajien kanssa. Vuonna 1886 ilmestynyt *Hanna* lienee ensimmäinen suomenkielinen teos, jossa mainitaan Charles Darwinin nimi.

Canthin kyky analysoida yhteiskunnallisia ilmiöitä on vertaansa vailla. Fiktiivisten teosten lisäksi Canth kirjoitti kantaa ottavia kirjoituksia lehtiin eikä empinyt esittää radikaalejakaan ajatuksia. Hänen kirjoituksensa syntyivät usein reaktiona johonkin aiempaan puheenvuoroon, ja niitä leimaa ennen muuta vahva vuorovaikutussuhde ympäröivän yhteiskunnan kanssa. Minna Canth osasi esittää vastalauseensa vankasti perustellen. Hänen kirjoituksilleen on leimallista eloisa retoriikka: huudahdukset, kysymykset, lukijan puhuttelu, valpas huumori ja terävä ironia, jopa paatos ja hyökkäävyyskin.

**Canthin merkitys kirjailijana**

Minna Canth kirjoitti näytelmiä, pienoisromaaneja ja novelleja. Hän oli ensimmäinen merkittävä suomenkielinen näytelmäkirjailija ja prosaisti Aleksis Kiven jälkeen. Kirjailijana Minna Canth oli realisti ja hän halusikin kuvata todellisuutta siten kuin se ilmeni. Konservatiivit nousivat usein kiivailemaan hänen tekstiensä vuoksi, sillä heidän mielestään realistit kuvasivat sellaisia epäkohtia, joita ei ollut olemassakaan. Toisaalta myös kirjailijan sukupuoli vaikutti hänen teostensa vastaanottoon. Nainen kun ei voinut kirjoittaa aviorikoksesta tai hän ei voinut tietää löyhästä moraalista tai elämän laitapuolesta, jollaisesta Canth kirjoittaa muun muassa *Kauppa-Lopossa* (1889). Papisto erityisesti kiivastui Canthin teosten aiheista.

Canthin teoksista huokuu myötätuntoa naisia ja vähäosaisia kohtaan. Vaikka heille usein käy huonosti, onneton loppu on omiaan herättämään lukijassa moraalisia pohdintoja ja osoittamaan, ettei yhteiskunta toimi aina niin, että hyvyydestä palkittaisiin ja pahuudesta rangaistaisiin. Canthin teokset eivät ole kuitenkaan samalla tavalla osoittelevia kuin useat romantiikan ajan teokset. Teoksissa kertoja ei kauhistele vaan kuvaa kliinisen objektiivisesti ympäristöä ja ihmisiä.

Minna Canth loi myös uudenlaisen naiskuvan. Canth pyrki kuvamaan naista ikään kuin sisältäpäin, ja lopputuloksena olikin usein syvällinen ja avarakatseinen nainen. Uusi nainen oli niin ikään riippumaton sekä vapaa muiden mielipiteistä. Esimerkkinä tällaisesta naisesta on muun muassa *Papin perheen* (1891) Maiju, naisasianainen, jonka tulevaisuudensuunnitelmat eivät sovi vanhoilliseen elämänkatsomukseen.

Näytelmänsä Sylvin (1893) hän kirjoitti ruotsiksi loukkaannuttuaan Suomalaisen Teatterin johtokuntaan, kun se lopetti näytelmän *Kovan onnen lapset* esitykset liian radikaaleina. Myöhemmin hän itse suomensi Sylvin. Kielikysymyksessä hän näyttää kuitenkin olleen reaalipoliitikko ja sovinnollinen. Hän pani nuorimman tyttärensä Lyylin ruotsalaiseen yhteiskouluun, kun siellä vihdoin tytöillä oli mahdollisuus ylioppilastutkintoon. Suomenmieliset ystävät paheksuivat. Kun 1890-luvun alussa valtiollinen tilanne Suomessa kylmeni suhteessa Venäjään, Canth näki, että kieliriidat piti unohtaa ja yhtenäisenä kansana vastustaa ulkoista vaaraa.

**(749 sanaa)**

**Lähde:** <https://www.hs.fi/paakirjoitukset/art-2000006039798.html> (Viitattu 23.4.2020)

<https://yle.fi/aihe/artikkeli/2019/03/08/minna-canthista-se-alkoi-175-vuotta-sitten-syntynyt-kirjailija-ja-vaikuttaja> (Viitattu 23.4.2020)

<https://www.hs.fi/kulttuuri/art-2000006003955.html> (Viitattu 23.4.2020)

<https://yle.fi/aihe/artikkeli/2019/03/15/miten-ulrika-wilhelmina-johnsonista-tuli-minna-canth> (Viitattu 4.5.2020)

<http://minnacanth.kuopionkulttuurihistoriallinenmuseo.fi/> (Viitattu 24.5.2020)

<https://fi.wikipedia.org/wiki/Minna_Canth> (Viitattu 24.5.2020)

**OSA 1 (30 pistettä)**

**Lue Minna Canthista kertova teksti ja vastaa tekstin pohjalta kysymyksiin 1-4.**

**(30 pistettä)**

1. **Vastaa kysymyksiin a-c valitsemalla sopivin vaihtoehto. (6 pistettä)**
2. Mikä seuraavista pitää tekstin mukaan paikkansa? (2 pistettä)
3. Canth oli Jyväskylän seminaarin ainoa naisopiskelija.
4. Canthin vanhemmat vastustivat hänen opiskeluaan.
5. Minna Canthista tuli jo opiskeluaikoina tunnettu kirjoituksistaan.
6. Canth jätti avioitumisen myötä opinnot kesken.

1. Mitä tekstissä kerrotaan Canthin lehtikirjoituksista? (2 pistettä)
2. Niissä hän yritti välttää henkilökohtaisten näkemysten esille tuomista.
3. Ne olivat tyyliltään hyvin persoonattomia.
4. Niillä hän osallistui julkiseen keskusteluun.
5. Niistä uupui usein hänen teksteilleen ominainen terävyys.
6. Miten Minna Canth suhtautui kielikysymykseen? (2 pistettä)
7. Hän puolusti ruotsin kieltä.
8. Hän ei halunnut ottaa kantaa asiaan.
9. Hän toivoi sopua kieliryhmien välille.
10. Hän kirjoitti kaikki tekstinsä alkujaan suomeksi.
11. **Kirjoita vastaukset alla oleviin kysymyksiin yhtenäisenä tekstinä. Yhden vastauksen sopiva pituus on korkeintaan 30 sanaa. (10 pistettä)**
12. Miten Minna Canth edisti naisten asemaa? (4 pistettä)

1. Mistä syistä Minna Canthin kaunokirjalliset tekstit herättivät keskustelua? (2 pistettä)
2. Mistä Minnan salonki oli tunnettu? (4 pistettä)
3. **Kirjoita tekstissä alleviivatut sanat tai ilmaukset a-e omin sanoin. (10 pistettä)**
4. hän ryhtyi monenlaisiin toimiin naisasiain saralla.
5. Canthin kyky analysoida yhteiskunnallisia ilmiöitä on vertaansa vailla.
6. Minna Canth osasi esittää vastalauseensa vankasti perustellen.
7. onneton loppu on omiaan herättämään lukijassa moraalisia pohdintoja.
8. vietti elämänsä Helsingin ulkopuolisessa Suomessa.

**4. Tekstistä löytyy synonyymit seuraaville sanoille. Etsi ja kirjoita sanat perusmuodossa. (4 pistettä)**

1. pioneeri
2. ennakkoluuloton, suvaitsevainen
3. ankara, tyly
4. teeskentely

**OSA 2 (30 pistettä)**

**Kirjoita alla olevasta aiheesta noin 250 sanaa.**

Minna Canth oli aikansa tärkeimpiä kirjailijoita ja yhteiskunnallisia vaikuttajia. Pohdi Minna Canthin elämäntyön merkitystä suomalaiselle kaunokirjallisuudelle. Kirjoita noin 250 sanan mittainen teksti, jossa voit halutessasi käyttää apuna Minna Canthista kertovaa tekstiä.

**OSA 3 (40 pistettä)**

**Kirjoita alla olevasta aiheesta noin 350 sanaa.**

Mitä Suomeen ja suomalaisuuteen liittyviä stereotypioita käsitellään Miika Nousiaisen romaanissa *Juurihoito* ja Mikko-Pekka Heikkisen romaanissa *Terveisiä Kutturasta*.

**SUOMI TOISENA KOTIMAISENA KIELENÄ, MALLIKOE**

**KOEKOHTAISET ARVIOINTIOHJEET JA MALLIVASTAUKSET, MALLIKOE**

**OSA 1 (30 pistettä)**

**1.**

1. D Canth jätti avioitumisen myötä opinnot kesken. (2 pistettä)
2. C Niillä hän osallistui julkiseen keskusteluun. (2 pistettä)
3. C Hän toivoi sopua kieliryhmien välille. (2 pistettä)

**2.**

1. Minna Canth edisti naisten koulutusta. Hän toimi ammateissaan aktiivisesti, samoin kuin kulttuurin ja talouden alalla. Hän osallistui yhteiskunnalliseen keskusteluun tasa-arvosta. Hän kehitti myös kirjallisuudessa uudenlaista naiskuvaa. (4 pistettä)
2. Minna Canth toi esille yhteiskunnan nurjia ja negatiivisia puolia, joita ei haluttu nähdä. Hän kirjoitti sellaisista aiheista, joita ei pidetty soveliaina sen aikaisille naiskirjailijoille. (2 pistettä)
3. Se toimi inspiroivana ja vapaamielisenä seurana, jossa sekä suomalaiset että ulkomaalaiset kirjallisuuden ihmiset kokoontuivat keskustelemaan kirjallisuuden uusista suuntauksista. (4 pistettä)

**3.**

1. naisia koskevalla (toimi)alalla (2 pistettä)
2. ainutlaatuinen; ei löydy vastaavaa (2 pistettä)
3. motivoida protestinsa vahvasti (2 pistettä)
4. sopii; soveltuu (2 pistettä)
5. muualla kuin Helsingissä (2 pistettä)

**4.**

1. uranuurtaja (1 pistettä)
2. avarakatseinen (1 pistettä)
3. armoton (1 pistettä)
4. tekopyhyys (1 pistettä)

**Osa 2 (30 pistettä)**

|  |  |  |  |  |  |  |  |
| --- | --- | --- | --- | --- | --- | --- | --- |
| Osa 2 | 12 | 11 | 10 | 9-8 | 7-6 | 5-4 |  3-0 |
| **Sisältö ja jäsentely** | Kirjoittaja käsittelee näkemyksiään erittäin perusteellisesti ja johdonmukaisesti. Teksti on erittäin laaja ja omaperäinen. | Kirjoittaja käsittelee näkemyksiään perusteellisesti ja johdonmukaisesti. Teksti on laaja ja omaperäinen. | Kirjoittajan näkemykset ovat perusteltuja ja melko johdonmukaisia. Teksti on kohtuullisen laaja ja monipuolinen.  | Kirjoittaja osoittaa tyydyttävää, joskin tavanomaista, näkemystä.Teksti on pää-piirteittäin asianmukainen suppeudestaan huolimatta.  | Kirjoittaja osoittaa riittävää näkemystä. Teksti on suppea ja johtopäätökset ovat pintapuolisia.  | Kirjoittajan näkemykset ovat puuttellisia.Teksti on epätarkka ja rakenteeltaan epäjohdonmukainen. | Kirjoittaja ei pysty juuri lainkaan vastaamaan tehtävänantoon tai on ymmärtänyt sen väärin.  |
|  | 12 |  11 |  10 |  9-8 |  7-6 |  5-4 |  3-0 |
| **Argumentointi ja kriittinen ajattelu** | Osoittaa erittäin monivivahteista taitoa argumentoida. Esittää uusia ja henkilökohtaisia näkökulmia aiheesta | Osoittaa monipuolista ja monivivahteista taitoa argumentoida. Esittää uusia ja henkilökohtaisia näkökulmia aiheesta | Osoittaa kohtalaisen monipuolista ja toimivaa taitoa argumentoida. Esittää henkilökohtaisia näkökulmia aiheesta | Osoittaa tyydyttävää taitoa argumentoida. Esittää pääosin mielipiteitään ja näkökulmiaan aiheesta | Osaa tuoda esiin jotakin argumenttia ja esittää mielipiteitä aiheesta | Pystyy ainoastaan puutteellisesti tuoda esiin jotakin argumenttia tai ilmaista mielipiteitä aiheesta | Ei pysty tuomaan esiin argumenttia tai ilmaista mielipiteitä |
|  |  6 |  5 | 4  | 3 |  2 |  1 |  0 |
| **Kielitaito ja tarkkuus** | Kielellisesti erittäin monipuolinen ja vaihtelevat lauserakenteet. Sanaston hallinta on laajaa, luovaa ja kontekstin mukaista.  | Kielellisesti laaja, erittäin selkeä ja monipuolinen. Sanaston hallinta on laajaa ja kontekstin mukaista.  | Kielellisesti kohtalaisen selkeä, ja melko laaja. Kieli ja sanasto ovat pääpiirteittäin kontekstin mukaisia. Yksittäisiä virheitä esiintyy.  | Kielellisesti tavanomainen. Viesti välittyy tyydyttävästi, vaikka teksti on paikoin kömpelöä. | Välittää viestin paikoin epäselvästi.Kielellisesti suppea, paljon virheitäja tekstiä on paikoin vaikea lukea. | Välittää viestin heikosti. Kielellisesti erittäin suppea ja ja paljon virheitä. Teksti on erittäin vaikealukuinen.  | Ei pysty välittämään viestiä. Kielellisesti alkeellinen. |

Vaikka tehtävänanto ei suoraan ohjaa aiheen omakohtaiseen tarkasteluun, on luontevaa ja odotuksenmukaista, että tarkasteluun liitetään myös kokelaan omia kokemuksia ja omiin elämänpiiriin liittyviä näkökulmia. Tekstin avulla tarkastelua on mahdollisuus laajentaa kielen, kulttuurin ja/tai yhteiskunnan tarkasteluun.

**Osa 3 (40 pistettä)**

|  |  |  |  |  |  |  |  |
| --- | --- | --- | --- | --- | --- | --- | --- |
| OSA 3 | 12-10 | 9 | 8 | 7 | 6 |  5-4 |  3-0 |
| **Tekstin tulkinta** | Erittäin monipuolinen tulkinta ja käsittely tekstin sisällöstä ja aiheesta. Käsittelee johdonmukaisesti ideoita.  | Monipuoli-nen ja johdonmu-kainen tulkinta ja käsittely tekstin sisällöstä, aiheesta ja ideoista.  | Kohtalaisen monipuoli-nen ja pääosin johdonmukainen tulkinta ja käsittely tekstin sisällöstä, aiheesta ja ideoista. | Tyydyttävä ja pääosin johdonmu-kainen tulkinta ja käsittely tekstin sisällöstä, aiheesta ja ideoista.  | Riittävä mutta melko yksipuolinen tulkinta ja käsittely tekstin sisällöstä, aiheesta ja ideoista. | Puutteellinen ja epäjohdonmukainen tulkinta ja käsittely tekstin sisällöstä ja ideoista.  | Ei pysty tulkitse-maan ja käsittelemään tekstin aihetta tai ideoita.  |
|  | 16- 14 |  13-12 |  11-10 |  9- 8 |  8 |  7- 5 |  4-0 |
| **Argumentointi ja kriittinen ajattelu** | Osoittaa erittäin monivivahteista taitoa argumentoi-da, esittää uusia ja henkilökohtaisia näkökulmia aiheesta | Osoittaa monipuolis-ta ja monivivahtei-sta taitoa argumentoi-da, esittää uusia ja henkilökoh-taisia näkökulmia aiheesta | Osoittaa kohtalaisen monipuolista ja toimivaa taitoa argumentoi-da, esittää henkilökohtaisia näkökulmia aiheesta | Osoittaa tyydyttä-vää taitoa argumen-toida, esittää pääosin mielipiteitään ja näkökulmi-aan aiheesta | Osaa tuoda esiin joitakin argumentteja ja esittää mielipiteitä aiheesta | Pystyy ainoastaan puutteellisesti tuomaan esiin joitakin argumentteja tai ilmaista mielipiteitä aiheesta | Ei pysty tuomaan esiin argumentteja tai ilmaista mielipiteitä |
|  | 12-10 |  9 |  8 | 7 |  6 |  5-4 |  3-0 |
| **Kielitaito ja tarkkuus** | Erittäin selkeä ja sujuva teksti,kielellisesti monipuolinen,idiomaattinen ja tarkka  | Selkeä ja sujuva teksti, kielellisesti monivivahteinen ja tarkka | Kohtalaisen selkeä ja kielellisesti melko monivivahteinen teksti, yksittäisiä virheitä esiintyy | Tyydyttävä ja kielellisesti melko yksipuolinen teksti, virheitä esiintyy | Välittää viestin paikoin epäselvästi ja yksipuolisesti, paljon virheitä | Välittää viestin heikosti, kielellisesti erittäin suppea ja paljon virheitä | Ei pysty välittämään viestiä, kielellisesti alkeellinen |

Lukioluokkien (S6-7) aikana käsitellyt teokset antavat laajat mahdollisuudet pohtia Suomeen ja suomalaisuuteen liittyviä näkökulmia. Kaunokirjallisissa teoksissa Suomesta ja suomalaisuudesta esitellään erilaisia puolia. Ansiokas vastaus ei sisällä ainoastaan yksittäisten piirteiden luetteloa tai mekaanista käsittelyä vaan pohtii näkökulmia monipuolisesti.